ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतीय वैदयकीय संशोधन परिषद , आणि स्वित्झर्लंडच्या जीएआरडीपी फाऊंडेशन यांच्यातील अँटीमायक्रोबायल रेझिस्टन्स रिसर्च अँड इनोवेशन संबंधित सामंजस्य कराराला केन्द्रीय मंत्रिमंडळाची मंजुरी
नवी दिल्ली, 18 ऑगस्ट 2021
पंतप्रधान नरेन्द्र मोदी यांच्या अध्यक्षतेखालील केन्द्रीय मंत्रिमंडळाला आज भारतीय वैदयकीय संशोधन परिषद, आणि स्वित्झर्लंडच्या जीएआरडीपी फाऊंडेशन यांच्यात झालेल्या अँटीमायक्रोबियल रेझिस्टन्स रिसर्च अँड इनोवेशन संबंधित सामंजस्य कराराची माहिती देण्यात आली. आंतरराष्ट्रीय वैज्ञानिक आणि तंत्रज्ञान विषयक आघाडीच्या अधीन राहून परस्पर संबंध दृढ करणे आणि समान हिताच्या क्षेत्रात सहकार्याला चालना देण्यासाठी मार्च 2021 मधे भारताने या सामंजस्य करारावर स्वाक्षरी केली आहे.
फायदे:
या सामंजस्य करारामुळे आंतरराष्ट्रीय वैज्ञानिक आणि तंत्रज्ञान विषयक आघाडीच्या चौकटी अंतर्गत भारत आणि स्वित्झर्लंडमधील संबंध दृढ होतील आणि समान हिताच्या क्षेत्रात सहकार्याला चालना दिली जाईल.
आर्थिक परिणाम :
आयसीएमआर-जीएआरडीपी सहकार्यामध्ये समान उद्दिष्टांची यशस्वीता सुनिश्चित करण्यासाठी दोन्ही पक्षांकडून आर्थिक आणि पद्धती याबाबतच्या योगदानासाठी धोरण आणि कार्यपद्धती स्थापित करणे समाविष्ट असेल. निधी थेट इतर पक्षांना किंवा प्रकल्पांमध्ये गुंतलेल्या तिसऱ्या पक्षांना प्रदान केला जाऊ शकतो. सर्व आर्थिक प्रकारचे योगदान स्वतंत्रपणे कायदेशीर कराराच्या अधीन असतील.
आयसीएमआर, बाह्य तसेच अंतर्गत अशा दोन्ही पातळीवरील संशोधनाद्वारे देशात जैववैद्यकीय संशोधनाला प्रोत्साहन देते. जीएआरडीपी देखील ना-नफा तत्वावर संशोधन आणि विकास कार्य करणारी संस्था आहे. नवीन किंवा सुधारित अँटीबायोटिक उपचार विकसित आणि वितरीत करून ती जागतिक सार्वजनिक आरोग्याच्या गरजा पूर्ण करते, तसेच त्यांच्या शाश्वततेच्या सुनिश्चिततेसाठी प्रयत्न करते.S.Patil/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
नवीन आणि नवीकरणीय ऊर्जा मंत्रालय
इरेडाने केली सर्वकालीक उच्च अर्धवार्षिक करभरणी केल्यानंतरच्या नफ्याची नोंद
नवीन आणि नवीकरणीय ऊर्जा मंत्रालयाच्या  अंतर्गत येणारा सार्वजनिक क्षेत्रातील उपक्रम भारतीय अक्षय ऊर्जा विकास महामंडळ या उपक्रमाने , दिनांक 30 सप्टेंबर 2021 रोजी संपलेल्या अर्ध-वार्षिक -1 आणि 2021-22 च्या तिमाही-लेखापरीक्षणाचा आर्थिक अहवाल आज जाहीर केला.
कंपनीने कामकाजातून उत्पन्न रु. 684.80 कोटी आणि आर्थिक वर्षात 22 करभरणी नंतरचा सर्वकालीन सहामाही नफा एकूण रु. 110.27 कोटी रु.मिळाल्याचे जाहीर केले आहे. तसेच सर्वकालीन अर्धवार्षिक करभरणी केल्यानंतरचा नफा  रुपये 299.90 कोटी मिळाल्याची नोंद केली आहे.
इरेडाच्या संचालक मंडळाने 30 सप्टेंबर 2021 रोजी संपलेल्या 2021-22 च्या सहामाही आणि तिमाही  कालावधीच्या लेखापरीक्षण आर्थिक अहवालानिमित्त आज झालेल्या बैठकीत कंपनीच्या कामगिरीचे आणि विकासाचे कौतुक करत त्याला मान्यता दिली.
30 सप्टेंबर 2021 रोजी संपलेल्या अर्धवार्षिक निकालांचे गतवर्षीच्या आर्थिक वर्ष 2020-21 या कालावधीच्या तुलनेत दिसून आलेले काही ठळक मुद्दे पुढीलप्रमाणे:
• करांमुळे मिळालेला वाढीव नफा रु.206.63 कोटी वरून 299.90 कोटी 
• परीचालनामधून एकूण उत्पन्न रु.1284.94 कोटी वरून 1386.97 कोटी रु. इतके वाढले.
• अनुत्पादक मालमत्ता एनपीए  मधील एकूण घट : 5.79% वरून 4.87% 
• निव्वळ मूल्य: रु. 2742.98 कोटी वरून रु. 3333.19 कोटी 
आर्थिक वर्ष 2020-21 मधील कालावधीच्या तुलनेत आर्थिक वर्ष 2021-22  च्या सहामाहीतील ठळक मुद्दे खालीलप्रमाणे:
° कर्ज मंजूरी: रु. 1172.32 कोटी वरून रु. 3584.90 कोटी 
° कर्ज वाटप: रु.2041.34 कोटीवरून 3584.90 रु.कोटी
माहिती आणि प्रसारण मंत्रालय
जर संगीत हे प्रेमाचे खाद्य असेल तर तुमची चित्रपटांवरील प्रेमाची भूक ‘ द किंग ऑफ ऑल द वर्ल्ड’ ने भागवा
इफ्फी 52 चा प्रारंभ होणार स्पॅनिश संगीताचा आनंद देणाऱ्या ‘द किंग ऑफ ऑल द वर्ल्ड’ च्या आंतरराष्ट्रीय प्रिमियरने
पणजी, 19 नोव्हेंबर 2021
आशियामधील सर्वाधिक जुन्या आणि भव्य चित्रपट महोत्सवाची सुरुवात होणार आहे एका संगीतमय चित्रपटाच्या प्रदर्शनाने. ही सुरुवात नक्कीच संगीतामधील सामर्थ्याविषयी मानवाला असलेला जिव्हाळा आणि परस्परांमध्ये बंध निर्माण करून त्यांची जोपासना करण्याची अमर्याद क्षमता यांची प्रचिती देणारी ठरेल. कारण 52व्या भारतीय आंतरराष्ट्रीय चित्रपट महोत्सवाची सुरुवात होणार आहे, एका संगीत सोहळ्याच्या आयोजनावर आधारित असलेल्या ‘ द किंग ऑफ ऑल द वर्ल्ड’ या स्पॅनिश म्युझिकल ड्रामाने. कार्लोस सौरा यांनी या चित्रपटाचे दिग्दर्शन आणि लेखन केले आहे. मेक्सिको आणि स्पेन यांची संयुक्त निर्मिती असलेला हा चित्रपट म्हणजे मेक्सिको आणि स्पेन या दोन्ही देशांना कलेच्या माध्यमातून जोडण्याचा आणि या दोन्ही देशांमध्ये एकेकाळी असलेल्या संबंधांचे संगीत आणि नृत्याचे नव्या आणि आधुनिक प्रकारांमध्ये मिश्रण करून पुनरुज्जीवन करण्याचा प्रयत्न आहे.
मेक्सिकन कोरिओग्राफर साराच्या भोवती या चित्रपटाचे कथानक फिरते. साराला तिच्या पूर्वाश्रमीचा पती आणि रंगमच दिग्दर्शक असलेल्या मॅन्युएल जी याने एका नव्या म्युझिकल शो ची निर्मिती करायला निमंत्रित केले आहे. या चित्रपटात इनेस नावाच्या एका तरुणीची देखील कहाणी आहे जी एक उदयोन्मुख कलाकार आहे आणि तिचे वडील आणि स्थानिक गटांना तोंड देत आहे.
दोन देशांमधील संबंधांचे पुनरुज्जीवन करणाऱ्या या चित्रपटात दोन्ही देशांच्या कलाकारांची आणि नर्तकांची मांदियाळी आहे. आना दे रेगेरा, मानुएल गार्सिया रुल्फो, दामिएन अल्कासार, एनरिके आर्स, मानोलो, कार्दोना, आइसाक हेर्नान्देस आणि ग्रेता एलिखोन्दो यांनी यात भूमिका साकारल्या आहेत.
अतिशय उत्तमोत्तम चित्रकृतींचा समावेश असलेल्या या नऊ दिवसांच्या 52 व्या इफ्फी महोत्सवाचा प्रारंभ शोकांतिका, काल्पनिक कथा आणि वस्तुस्थिती यांचा मेळ असलेल्या संगीतमय मेजवानीने होत आहे. हा चित्रपट महोत्सव गोव्यामध्ये हायब्रिड स्वरुपात 20 ते 28 नोव्हेंबर दरम्यान होत आहे.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
संरक्षण मंत्रालय
भारत आणि इस्त्रायलदरम्यानचे संरक्षणविषयक संबंध अधिक मजबूत करण्याबाबत संरक्षणमंत्री राजनाथ सिंह यांची इस्त्रायलच्या संरक्षण मंत्र्यांसोबत दूरध्वनीवरुन चर्चा
नवी दिल्ली, 24 जुलै 2020
संरक्षणमंत्री राजनाथ सिंह यांनी आज इस्त्रायलचे संरक्षणमंत्री लेफ्टनंत जनरल बेन्जामिन गॅन्त्ज यांच्याशी दुरध्वनीवरुन चर्चा केली.दोन्ही नेत्यांनी यावेळी दोन्ही देशांमधील सामरिक आणि राजनैतिक सहकार्याबद्दल समाधान व्यक्त केले. संरक्षण क्षेत्रातील दोन्ही देशांमधील संबंध अधिक दृढ कसे करता येतील, याबद्दलच्या शक्यतांवर चर्चा केली.
तसेच, कोविड-19 विरुद्धच्या लढाईदरम्यान, संशोधन आणि विकासाच्या क्षेत्रात, सुरु असलेल्या सहकार्याबाबत देखील दोन्ही नेत्यांनी समाधान व्यक्त केले. या संशोधनाचा लाभ केवळ दोन देशांनाच नाही, तर संपूर्ण मानवजातीला होईल, अशी भावना यावेळी व्यक्त करण्यात आली. संरक्षण उपकरणांच्या उत्पादनात, थेट परदेशी गुंतवणूक अधिक मुक्त करण्याच्या भारताच्या नव्या धोरणाचा लाभ घेत, इस्त्रायलच्या संरक्षण कंपन्यांनी भारतात गुंतवणूक करावी, असे आमंत्रण राजनाथ सिंह यांनी यावेळी दिले. दोन्ही मंत्र्यांमध्ये यावेळी प्रादेशिक घडामोडींवरही चर्चा झाली. शक्य होईल तेव्हा भारतात येण्याच्या, राजनाथ सिंह यांच्या आमंत्रणाचा, इस्त्रायलच्या संरक्षणमंत्र्यांनी स्वीकार केला.M.Chopade/R.Aghor/D.Rane
(
पंतप्रधान कार्यालय
धारवाड येथील इलेक्ट्रॉनिक उत्पादन समुहाचा धारवाड आणि परिसरातील लोकांना मोठा फायदा होईल: पंतप्रधान
नवी दिल्ली, 25 मार्च 2023
धारवाड येथील इलेक्ट्रॉनिक उत्पादन समुहाचा धारवाड आणि परिसरातील लोकांना मोठा फायदा होईल, असे मत पंतप्रधान नरेंद्र मोदी यांनी व्यक्त केले आहे. यामुळे उत्पादन आणि नवनिर्मितीच्या जगात कर्नाटकच्या प्रगतीलाही चालना मिळेल, असेही पंतप्रधान म्हणाले.
केंद्रीय मंत्री प्रल्हाद जोशी यांनी एका ट्विट थ्रेडमध्ये कर्नाटकच्या धारवाड जिल्ह्याला इलेक्ट्रॉनिक उत्पादन समुहासाठी मान्यता मिळाल्याची माहिती दिली आहे. यामुळे सुमारे 1,500 कोटी रुपयांची गुंतवणूक होईल आणि 18,000 नोकऱ्या निर्माण होतील आणि जिल्ह्याची तसेच राज्याची अर्थव्यवस्था मजबूत होईल.
केंद्रीय मंत्री प्रल्हाद जोशी यांच्या ट्विट थ्रेडला प्रतिसाद देताना पंतप्रधान म्हणाले;
“याचा धारवाड आणि आसपासच्या भागातील लोकांना खूप फायदा होईल. यामुळे उत्पादन आणि नवोपक्रमाच्या जगात कर्नाटकच्या प्रगतीलाही चालना मिळेल.”M.Iyengar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
आर्थिक वर्षाला मुदतवाढ नाही
नवी दिल्ली, 31 मार्च 2020
आर्थिक वर्षाला मुदतवाढ देण्यात आल्याबद्दलचे खोटे वृत्त माध्यमातील काही गटांमध्ये पसरले आहे. केंद्र सरकारने भारतीय मुद्रांक कायद्यात केलेल्या काही सुधारणां संदर्भात 30 मार्च 2020 रोजी जारी केलेली अधिसूचना चुकीच्या पद्धतीने सादर केली जात आहे. आर्थिक वर्षाला मुदतवाढ देण्यात आलेली नाही.
अर्थ मंत्रालयाने म्हटले आहे कि अर्थ मंत्रालयाच्या महसूल विभागाने भारतीय मुद्रांक कायद्यात करण्यात आलेल्या काही सुधारणांच्या संदर्भात 30 मार्च 2020 रोजी अधिसूचना जारी केली होती. स्टॉक एक्सचेंज डिपॉझिटरीज द्वारा अधिकृत स्टॉक एक्सचेंज किंवा क्लीयरिंग कॉर्पोरेशन मार्फत सेक्युरिटी मार्केट इंस्ट्रुमेंट्सवरील मुद्रांक शुल्क वसूल करण्यासाठी एक कार्यक्षम यंत्रणा स्थापन करण्याशी संबंधित अशी ही सुधारणा आहे. हा बदल 1 एप्रिल 2020 पासून अंमलात आणावा असे यापूर्वीअधिसूचित करण्यात आले होते . मात्र सध्याच्या परिस्थितीमुळे अंमलबजावणीची तारीख आता 1 जुलै 2020 पर्यंत पुढे ढकलण्याचा निर्णय घेण्यात आला आहे.
G.Chippalkatti/S.Kane/P.Kor
(Visitor Counter : 170
श्रम आणि रोजगार मंत्रालय
महिला रोजगार
नवी दिल्ली, 15 मार्च 2021
राष्ट्रीय सांख्यिकी कार्यालय, सांख्यिकी व कार्यक्रम अंमलबजावणी मंत्रालयाने नियमित होणाऱ्या कामगार सर्वेक्षणाच्या  2017-18 व 2018-19 या वर्षांसाठीच्या आकडेवारीच्या हवाल्याने देशात साधारण परिस्थितीत 15 किंवा त्याहून जास्त वर्षे वयाच्या महिलांचा बेरोजगारीचा अंदाजे दर अनुक्रमे 5.6% व 5.1% असल्याचे सांगितले आहे.
भारतातील वेतनपत्र अहवालानुसार : सांख्यिकी व कार्यक्रम अंमलबजावणी मंत्रालयाने एप्रिल-2020 मध्ये रोजगार दृष्टीक्षेप – डिसेंबर 2020 प्रसिद्ध केला. त्यानुसार एप्रिल-2020 ते डिसेंबर 2020 पर्यंत कर्मचारी भविष्यनिर्वाह निधी योजनेत 9.27 लाख महिला सदस्यांची वाढ झाली, नविन निवृत्तीवेतन योजनेत 1.13 लाख कर्मचाऱ्यांची तर राज्य विमा योजनेत 2.03 लाख महिला सभासदांची वाढ झाली
रोजगार निर्मितीला प्रोत्साहन व सामाजिक संरक्षण लाभ त्याचप्रमाणे कोविड-19 महामारी रोजगार गमावलेल्यांना पुन्हा रोजगार मिळवून द्यावा म्हणून सरकारने आत्मनिर्भर भारत रोजगार योजना सुरू केली. ही योजना कर्मचारी भविष्यनिर्वाह निधी मार्फत जारी केल्यामुळे MSMEसह इतर विविध क्षेत्रातील व व्यवसायातील रोजगारदात्यावरील आर्थिक ओझे हलके होण्यास मदत झाली तसेच त्यांना जास्त कर्मचारी कामावर ठेवणे शक्य झाले. या योजनेअंतर्गत कर्मचारी भविष्यनिर्वाह निधीमध्ये नोंदणीकृत उपक्रमांच्या क्षमतेनुसार भारत सरकार दोन वर्षासाठी कामगाराचा हिस्सा , मालकाचा हिस्सा  किंवा फक्त कर्मचाऱ्याचा हिस्सा जमा करणार आहे.
कामगार आणि रोजगार मंत्रालयाचे राज्यमंत्री  संतोष कुमार गंगवार यांनी आज लोकसभेत लेखी उत्तरात ही माहिती दिली.
विस्तृत महितीसाठी येथे क्लिक कराM.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 268
मंत्रिमंडळ
भारताच्या केंद्रीय लोकसेवा आयोग आणि अफगाणिस्तानच्या स्वतंत्र प्रशासकीय सुधारणा आणि नागरी सेवा आयोग यांच्यातील सामंजस्य करारावर स्वाक्षऱ्या करण्यास केंद्रीय मंत्रिमंडळाची मंजुरी
नवी दिल्ली, 23 मार्च 2021
पंतप्रधान नरेंद्र मोदी यांच्या अध्यक्षतेखाली झालेल्या बैठकीत केंद्रीय मंत्रिमंडळाने भारतातील यूपीएससी अर्थात केंद्रीय लोकसेवा आयोग आणि अफगाणिस्तानचा आयएआरसीएससी अर्थात स्वतंत्र प्रशासकीय सुधारणा आणि नागरी सेवा आयोग यांच्यातील सामंजस्य करारावर स्वाक्षऱ्या करण्यास मंजुरी दिली आहे.
या सामंजस्य करारामुळे यूपीएससी आणि आयएआरसीएससी यांच्यातील संबंध अधिक दृढ होतील. दोन्ही देशांमधील संबंधित संस्थांना विविध नेमणुका करताना येणारे अनुभव आणि विशेष ज्ञान यांचे परस्परांमध्ये आदानप्रदान सुलभतेने करता येईल.
सामंजस्य करारातील महत्त्वाचे मुद्दे:
- नागरी सेवा संबंधित निवड आणि भरती प्रक्रियेत विशेषतः यूपीएससी आणि आयएआरसीएससी यांच्या कामातील आधुनिक दृष्टिकोनाबाबतच्या अनुभवांचे आदानप्रदान
- पुस्तके, हस्तलिखिते यांच्यासह गोपनीय नसलेल्या अन्य माहिती साहित्याचे आणि विशेष ज्ञानाचे आदानप्रदान करणे.
- लेखी परीक्षेची तयारी करणे आणि संगणकावर आधारित भरती परीक्षा तसेच ऑनलाईन परीक्षा यांच्या परिचालनात माहिती तंत्रज्ञानाचा वापर करताना आवश्यक असलेल्या विशेष नैपुण्याची माहिती एकमेकांना करून देणे.
- अर्जांची जलदगतीने छाननी करून त्यावर निर्णय घेण्यासाठी एक खिडकी यंत्रणा राबविल्यानंतर आलेल्या अनुभवांचे एकमेकांशी आदानप्रदान करणे.
- परीक्षा पद्धतीमधील विविध प्रक्रिया कार्यान्वित होताना येणारे अनुभव आणि त्या कार्यान्वयनासाठी आवश्यक विशेष ज्ञान यांची माहिती परस्परांना देणे.
- अधिकाऱ्यांसाठी ओरशिक्षण सत्र आयोजित करणे.
- विविध सरकारी संस्थांनी त्यांना दिलेल्या क्षमतेच्या कार्यकक्षेत विविध पदांसाठी भरती करताना राबविलेल्या प्रक्रिया आणि पद्धती यांच्या निष्कर्षाच्या अनुभवांचे आदानप्रदान करणे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
भविष्य उज्ज्वल आहे, भारतासाठी DIR-5 हे भविष्य आहे: केंद्रीय राज्यमंत्री राजीव चंद्रशेखर
केंद्रीय कौशल्य विकास आणि उद्योजकता तसेच इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांनी आज चेन्नई येथे आयआयटी मद्रासने आयोजित केलेल्या डिजिटल इंडिया RISC-V  परिसंवादाला दूरदृश्य प्रणालीमार्फत संबोधित केले. राजीव चंद्रशेखर यांनी आपल्या भाषणात सरकारच्या DIR-5 संबंधी दृष्टीकोनावर जोर दिला. DIR-5 चे उद्दिष्ट प्रभावी सार्वजनिक-खाजगी भागीदारी आणि आयआयटी मद्रास सारख्या अग्रगण्य शैक्षणिक संस्थांच्या सहकार्याने RISC-5 साठी एक मजबूत परिसंस्था तयार करणे हे आहे.
गेल्या वर्षी सुरू करण्यात आलेल्या DI—5 कार्यक्रमाचे उद्दिष्ट प्रगत मायक्रोप्रोसेसर तयार करून भारताच्या सेमीकंडक्टर परिसंस्थेला चालना देणे हे आहे. उद्योगातील प्रत्येक सहभागीसाठी DIR-5 तंत्रज्ञानाच्या संधी कशा निर्माण करेल आणि भारताची टेकएड उद्दिष्टे साध्य करण्यात DIR-V कशा प्रकारे महत्त्वाची भूमिका बजावेल याबाबत मंत्र्यांनी आपले विचार मांडले.
“आज, भारताचे भविष्य उज्ज्वल आहे, आणि हे उज्ज्वल भविष्य DIR-V हेच आहे, असे ते म्हणाले. हा उपक्रम भारताचे टेकएड परिभाषित करेल आणि तंत्रज्ञानाच्या अनेक संधी उपलब्ध करून देईल, अशी घोषणा पंतप्रधान नरेंद्र मोदी यांनी या आधीच केली असल्याचे मंत्र्यांनी सांगितले. हा उपक्रम आपले अभियंते आणि भारतातील स्टार्टअप्सची सर्जनशीलता आणि नवकल्पनाद्वारे प्रेरित असेल, असे ते म्हणाले. नवोन्मेष, कार्यक्षमता आणि कार्यप्रदर्शन - हे DIR-V कार्यक्रमाचे येत्या वर्षांसाठीचे मूलमंत्र आहेत, असे त्यांनी सांगितले. DIR-V ला भारतीय ISA  बनवण्यासाठी भारत सरकार पूर्णपणे वचनबद्ध आहे,” असे राजीव चंद्रशेखर म्हणाले.
“भारतीय तंत्रज्ञानातील आपली महत्त्वाकांक्षा IoT सह ऑटोमोटिव्ह इंडस्ट्रियल स्पेस, गतिशीलता आणि उच्च-कार्यक्षमता संगणनासह कॉम्प्युटिंग या तीन क्षेत्रांमध्ये विभागलेली आहे. या तीनही विभागांमध्ये DIR-V च्या महत्वपूर्ण सहभागाची खात्री करणे हे आमचे ध्येय असल्याचे त्यांनी सांगितले.
या एकदिवसीय परिसंवादात विविध तंत्रज्ञान नवकल्पनांचे प्रदर्शन करण्यात आले होते. स्टार्टअप्स, विद्यार्थी आणि उद्योगातील शिक्षणतज्ञांनी या परिसंवादात सहभाग घेतला.
संरक्षण मंत्रालय
लष्कर प्रमुखांचा लडाख दौरा
नवी दिल्ली, 4 सप्टेंबर 2020
लष्कर प्रमुख जनरल एम एम नरवणे यांचा दोन दिवसांचा लेह दौरा आज समाप्त झाला. 3 सप्टेंबर 2020 ला लेह इथे आगमन झाल्यानंतर प्रत्यक्ष नियंत्रण रेषेजवळच्या परिस्थितीचा आढावा घेण्यासाठी या भागाकडे ते रवाना झाले. सीमेजवळच्या उंचावरच्या दुर्गम भागात तैनात असलेल्या सैनिकांशी आणि स्थानिक कमांडर यांच्याशी त्यांनी संवाद साधला. आपल्या प्रदेशाच्या अखंडतेचे रक्षण करणाऱ्या या सैनिकांच्या उच्च मनोधैर्याची त्यांनी प्रशंसा केली. सैन्याच्या सर्व पदांवरच्या जवानांनी दक्ष आणि अतिशय सज्ज राहावे असे त्यांनी सांगितले.
यानंतर लेह मध्ये लेफ्टनंट जनरल वाय के जोशी, जनरल ऑफिसर कमांडिंग इन चीफ, उत्तर कमांड आणि लेफ्टनंट जनरल हरिंदर सिंग, जीओसी, फायर अँड फ्युरी, यांनी सज्जता आणि हिवाळ्यात सैन्याच्या रसद व्यवस्थेबाबत माहिती दिली. कार्यात्मक प्रभावीपणा आणि सैन्याची क्षमतावृद्धी सुनिश्चित करण्या साठीच्या प्रयत्नांबाबत लष्करप्रमुखांनी समाधान व्यक्त केले.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 67
रेल्वे मंत्रालय
2022-23 मध्ये विक्रमी उत्पादन साध्य करण्यासाठी भारतीय रेल्वेच्या उत्पादन युनिटचे जलद गतीने प्रयत्न सुरु
या वर्षी नोव्हेंबर 2022 पर्यंत 614 इलेक्ट्रिक लोकोमोटिव्हची निर्मिती
लोकोमोटिव्ह उत्पादनात गेल्या वर्षीच्या तुलनेत 25.3% वाढ
नवी दिल्ली, 8 डिसेंबर 2022
वर्ष 2022-23 मध्ये विक्रमी उत्पादन साध्य करण्यासाठी भारतीय रेल्वेची उत्पादन युनिट्स म्हणजे चित्तरंजन येथील चित्तरंजन लोकोमोटिव्ह वर्क्स , वाराणसी येथील बनारस लोकोमोटिव्ह वर्क्स , पटियाला येथील पटियाला लोकोमोटिव्ह वर्क्स  यांचे जलद गतीने प्रयत्न सुरु आहेत.
आर्थिक वर्ष 2022-23 मध्ये 30 नोव्हेंबरपर्यंत 614 इलेक्ट्रिक लोकोमोटिव्हची निर्मिती करून भारतीय रेल्वेने याच कालावधीत गेल्या वर्षीच्या तुलनेत 25.3% वाढ नोंदवली आहे. गेल्या वर्षी याच काळात 490 इलेक्ट्रिक लोकोमोटिव्हची निर्मिती झाली होती.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
आरोग्य आणि कुटुंब कल्याण मंत्रालय
राष्ट्रपती द्रौपदी मुर्म यांनी दूरदृश्य प्रणालीमार्फत 'आयुष्मान भव' मोहीमेचा केला प्रारंभ
आरोग्यसेवेच्या क्षेत्रात "सबका साथ सबका विकास" सह आयुष्मान भव हा एक मोठा उपक्रम म्हणून उदयास येईल. कुणालाही मागे न ठेवता सर्वांना सोबत घेऊन चालावे या ब्रीदवाक्यानुसार हा उपक्रम राबविण्यात येत आहे : डॉ. मांडविया
नवी दिल्ली, 13 सप्टेंबर 2023
राष्ट्रपती द्रौपदी मुर्मू यांनी आज गुजरातमधील गांधीनगर येथील राजभवन येथून दूरदृश्य प्रणालीमार्फत 'आयुष्मान भव' मोहीम तसेच 'आयुष्मान भव' पोर्टलचा शुभारंभ केला. यावेळी राष्ट्रपतींसोबत केंद्रीय आरोग्य आणि कुटुंब कल्याण मंत्री डॉ. मनसुख मांडविया, गुजरातचे मुख्यमंत्री भूपेंद्रभाई पटेल, केंद्रीय मंत्री डॉ. भारती प्रवीण पवार, राज्यांचे राज्यपाल तसेच राज्यांचे आरोग्य मंत्री उपस्थित होते.
आयुष्मान कार्डचा वापर अधिक सुलभ करणे, आभा  ओळखपत्र तयार करणे तसेच असंसर्गजन्य रोग, क्षयरोग आणि सिकल सेल आजार यासारख्या आजारांबाबत जागरूकता निर्माण करणे, याशिवाय महत्त्वाच्या आरोग्य योजना आणि रोग परिस्थितींबद्दल जागरुकता वाढवणे या आयुष्मान भव योजनेच्या उद्दिष्टांची राष्ट्रपतींनी प्रशंसा केली.
आरोग्य सेवा प्रयत्नांना राष्ट्रपती देत असलेल्या समर्थनाचे केंद्रीय आरोग्य आणि कुटुंब कल्याण मंत्री डॉ.मांडविया यांनी यावेळी बोलतांना कौतुक केले. आरोग्यसेवेच्या क्षेत्रात "सबका साथ सबका विकास" सह आयुष्मान भव हा एक मोठा उपक्रम म्हणून उदयास येईल, असे आरोग्यसेवेसंदर्भात सरकारची वचनबद्धता अधोरेखित करताना डॉ.मांडविया म्हणाले. कुणालाही मागे न ठेवता सर्वांना सोबत घेऊन चालायचे’ या ब्रीदवाक्यानुसार हा उपक्रम राबविण्यात येत आहे, असे त्यांनी सांगितले. "आयुष्मान भव उपक्रमाच्या सोबतीने भारत आरोग्यसेवा परवडणारी आणि सुलभ बनवण्याच्या क्षेत्रात एक नवीन अध्याय लिहिणार आहे, असेही ते म्हणाले. आयुष्मान भव अंतर्गत, आरोग्य मेळावे आणि वैद्यकीय शिबिरांचे आयोजन हा एक महत्त्वाचा घटक असून आठवड्यातून एकदा सर्व आरोग्य आणि कल्याण केंद्र  आणि सामुदायिक आरोग्य केंद्र  यामध्ये आरोग्य मेळावे आणि वैद्यकीय शिबिरांचे आयोजन केले जाईल.” असे ते पुढे म्हणाले. "आयुष्मान भव उपक्रम सुरू करण्याबरोबरच, अवयवदान आणि रक्तदान प्रतिज्ञा मोहिमा देखील आयोजित केल्या जातील, असे त्यांनी सांगितले. प्रतिज्ञा मोहीम एक उदात्त उपक्रम असून प्रत्येक व्यक्तीने अवयव आणि रक्तदान प्रतिज्ञा घेतली पाहिजे." असे आवाहन त्यांनी केले.
संसद सदस्य, विधानसभा सदस्य, आरोग्य आणि कुटुंब कल्याण मंत्रालयाचे वरिष्ठ अधिकारीही या बैठकीला उपस्थित होते. 50 लाखांहून अधिक लोक या कार्यक्रमात दूरदृश्य प्रणालीमार्फत जोडले गेले होते. या लोकांनी हा प्रारंभ सोहळा ऑनलाइन पाहिला.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
माहिती आणि प्रसारण मंत्रालय
केबल टीव्ही नेटवर्कच्या नियमांमध्ये सुधारणा
टीव्हीवरील प्रसारणासंदर्भातील नागरिकांच्या तक्रारी सोडविण्यासाठी कायदेशीर यंत्रणा
केंद्र सरकारकडून स्व-नियामक संस्थांना मंजुरी मिळणार
केबल टीव्ही नेटवर्क नियम 1994 मध्ये सुधारणा करण्यासाठी आज केंद्र सरकारने सूचना जारी करून टीव्हीच्या विविध वाहिन्यांद्वारे प्रसारित होणाऱ्या कार्यक्रमांच्या संदर्भातील नागरिकांच्या तक्रारी आणि गा-हाणी सोडविण्यासाठी केबल टीव्ही नेटवर्क नियम 1995 मधील तरतुदींनुसार कायदेशीर यंत्रणा उभारायचा निर्णय घेतला.
2. सध्या नागरिकांच्या टीव्हीवरील कार्यक्रम अथवा जाहिराती संहिता नियमांच्या उल्लंघनाशी संबंधित तक्रारी सोडविण्यासाठी आंतर- मंत्रालयीन समितीच्या स्वरूपातील संस्थात्मक यंत्रणा अस्तित्वात आहे. त्याचप्रमाणे, तक्रार निवारणासाठी, विविध प्रसारकांनी त्यांच्या प्रणालीअंतर्गत स्व-नियामक यंत्रणा विकसित केल्या आहेत. मात्र, तक्रार निवारण संरचना अधिक मजबूत करण्यासाठी कायदेशीर यंत्रणा उभारण्याची गरज भासू लागली होती. काही प्रसारकांनी, त्यांच्या संघटना किंवा संस्थांना कायदेशीर मान्यता देण्याची विनंती केली होती. तसेच माननीय सर्वोच्च न्यायालयाने देखील “कॉमन कॉज विरुध्द भारत सरकार आणि इतर” या 2000 मधील खटल्यावरील WP क्र. .387 आदेशात तक्रार निवारणासाठीच्या केंद्र सरकारच्या विद्यमान यंत्रणेबाबत समाधान व्यक्त करतानाच तक्रार निवारण यंत्रणेला औपचारिक स्वरूप देण्यासाठी योग्य नियमांचा आराखडा तयार करण्याचा सल्ला दिला होता.
3. वरील पार्श्वभूमी लक्षात घेऊन पारदर्शक आणि नागरिकांना लाभदायक ठरणारी कायदेशीर यंत्रणा स्थापन करण्यासाठी केबल टीव्ही नेटवर्कच्या नियमांमध्ये सुधारणा करण्यात आली आहे. त्याच वेळी, विविध प्रसारकांच्या स्व-नियामक संस्थांची केंद्र सरकारकडे नोंदणी करण्याची पद्धत देखील सुरु करण्यात आली आहे.
4. सध्या, केंद्रीय माहिती आणि प्रसारण मंत्रालयाने 900हून अधिक वाहिन्यांना परवानगी दिली आहे. या सर्व वाहिन्यांना केबल टीव्ही नेटवर्क नियमामध्ये आखून दिलेली कार्यक्रम आणि जाहिरात संबंधी संहिता पाळणे अनिवार्य आहे. वरील सूचना अत्यंत महत्त्वाची आहे कारण त्यामुळे तक्रार निवारणाच्या सशक्त संस्थात्मक प्रणालीसाठी अनुकूल मार्ग तयार करतानाच, प्रसारक आणि त्यांच्या स्व-नियामक संस्थांना विश्वासार्हता आणि जबाबदारी पाळण्याचे कर्तव्य नेमून दिले आहे.
आरोग्य आणि कुटुंब कल्याण मंत्रालय
कोविड -19 ची सद्यस्थिती
राष्ट्रव्यापी लसीकरण मोहिमेअंतर्गत आतापर्यंत एकूण 220.14 कोटी लस मात्रा  देण्यात आल्या आहेत.
गेल्या 24 तासात 10,336 लस मात्रा देण्यात आल्या.
भारतातील उपचाराधिन रुग्णांची संख्या 2,371 आहे.
उपचाराधिन रुग्णांचे प्रमाण 0.01% आहे.
रुग्ण बरे होण्याचा दर सध्या 98.8% आहे.
गेल्या 24 तासात 221 रुग्ण बरे झाले, त्यामुळे बरे झालेल्या एकूण रुग्णांच्या संख्येत वाढ होऊन ती 4,41,47,002 वर पोचली.
गेल्या 24 तासात 170 नवीन रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.21 कोटी चाचण्या करण्यात आल्या. गेल्या 24 तासात 85,282 चाचण्या करण्यात आल्या.
सांस्कृतिक मंत्रालय
योगाबाबत उत्साही 20 जणांच्या छोट्या गटाने ऐतिहासिक आगा खान पॅलेस आणि कान्हेरी लेण्यांमध्ये 7 वा आंतरराष्ट्रीय योग दिन साजरा केला
मुंबई/पुणे, 21 जून 2021
आज 7 वा आंतरराष्ट्रीय योग दिन पुणे येथील ऐतिहासिक आगा खान पॅलेस आणि मुंबईतील कान्हेरी लेण्यांमध्ये उत्साहात साजरा करण्यात आला. ही स्थळे भारतीय पुरातत्व सर्वेक्षण अंतर्गत  राष्ट्रीय महत्त्व असलेली संरक्षित स्मारके आहेत. ती एएसआय, मुंबई मंडळाच्या अखत्यारीत आहेत.
या प्रसंगी, आगा खान पॅलेसमध्ये वीस सहभागींनी एएसआय मुंबई मंडळासह औरंगाबाद मंडळाचा अतिरिक्त प्रभार असलेले अधीक्षक पुरातत्वशास्त्रज्ञ डॉ. मिलनकुमार चौले यांच्या उपस्थितीत योगासने केली. 45 मिनिटांच्या योग सत्रामध्ये सहभागी झालेल्यांमध्ये एएसआय अधिकारी आणि कर्मचार्यांनी प्रशिक्षकाच्या मार्गदर्शनाखाली योगासने केली. तसेच नागपूर येथे मुख्यालय असलेल्या दक्षिण मध्य विभाग सांस्कृतिक केंद्रातर्फे सांस्कृतिक कार्यक्रम आयोजित करण्यात आला, ज्यात पुण्यातील प्रवीण भट्ट आणि लेझीम समूहाने सादर केलेले लेझिम नृत्य यांचा समावेश होता. पुण्याच्या एकेकेआय मार्शल समूहाने ‘शिवकालीन युद्ध कला’ नावाची मार्शल आर्ट सादर केली.
त्याचप्रमाणे मुंबईतील संजय गांधी राष्ट्रीय उद्यानात स्थित कान्हेरी लेण्यांमध्ये एएसआय मुंबई मंडळाचे अधिकारी व इतरांच्या उपस्थितीत 20 जणांनी योगासने केली. त्यानंतर संगीत नाटक अकादमीतर्फे शास्त्रीय नर्तक शर्वरी जमेनिस यांचा सांस्कृतिक कार्यक्रम आयोजित करण्यात आला होता.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 61